Document ID: 32014D0235

A TANÁCS VÉGREHAJTÁSI HATÁROZATA
(2014. április 23.)
Portugália aktualizált makrogazdasági kiigazítási programjának jóváhagyásáról
(2014/235/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel a pénzügyi stabilitásuk tekintetében súlyos nehézségekkel küzdő vagy súlyos nehézségek által fenyegetett euróövezeti tagállamok gazdasági és költségvetési felügyeletének megerősítéséről szóló, 2013. május 21-i 472/2013/EU európai parlamenti és tanácsi rendeletre (1) és különösen annak 7. cikke (5) bekezdésére,
tekintettel az Európai Bizottság javaslatára,
mivel:
(1)
A 472/2013/EU rendelet a hatálybalépésének időpontjában már - többek között az európai pénzügyi stabilizációs mechanizmus (EFSM) és/vagy az Európai Pénzügyi Stabilitási Eszköz (EFSF) által nyújtott - pénzügyi támogatásban részesülő tagállamokra alkalmazandó.
(2)
A 472/2013/EU rendelet meghatározza az említett pénzügyi támogatásban részesülő tagállamok makrogazdasági kiigazítási programjainak jóváhagyására vonatkozó szabályokat, amelyeket a 407/2010/EU tanácsi rendelettel (2) összefüggésben szükséges alkalmazni, ha az érintett tagállam az EFSM-ből és más forrásokból egyaránt kap támogatást.
(3)
Portugália pénzügyi támogatást kapott mind az EFSM-ből - a 2011/344/EU tanácsi végrehajtási határozattal (3) -, mind az EFSF-ből.
(4)
A következetesség érdekében Portugália makrogazdasági kiigazítási programjának a 472/2013/EU rendelet szerinti aktualizálását a 2011/344/EU végrehajtási határozat vonatkozó rendelkezéseire való tekintettel kell jóváhagyni.
(5)
A 2011/344/EU végrehajtási határozat 3. cikkének (10) bekezdésével összhangban a Bizottság a Nemzetközi Valutaalappal együtt és az Európai Központi Bankkal összeköttetésben elvégezte a makrogazdasági kiigazítási program alapján elfogadott intézkedések végrehajtása terén a portugál hatóságok által elért előrelépésre, valamint az eredményességükre és gazdasági-társadalmi hatásukra vonatkozó tizenegyedik felülvizsgálatot. A felülvizsgálat következtében néhány módosítást kell tenni a meglévő makrogazdasági kiigazítási programban.
(6)
Ezeket a módosításokat a 2014/234/EU tanácsi végrehajtási határozattal (4) módosított 2011/344/EU végrehajtási határozat vonatkozó rendelkezései állapítják meg,
ELFOGADTA EZT A HATÁROZATOT:
1. cikk
A Tanács ezúton jóváhagyja a 2011/344/EU végrehajtási határozat 3. cikkének (8) és (9) bekezdésében meghatározott, Portugália által makrogazdasági kiigazítási programja keretében meghozandó intézkedéseket.
2. cikk
Ez a határozat az erről szóló értesítés napján lép hatályba.
3. cikk
Ennek a határozatnak a Portugál Köztársaság a címzettje.
Kelt Brüsszelben, 2014. április 23-án.

Labels: 2
19
5
18
15